gentaiscool/nusaparagraph_topic huggingface dataset:
Kemaren sore si Siti maen ke rumah aye, dia ngajakin bikin cemilan. Kebeneran banget dah rasanya mulut aye yang ada pengen ganyem bae. Terus Siti ngajakin bikin bola-bola coklat, kebetulan bahannya gampang banget dah di rumah aye kebeneran ada. Aye cuma siapin biskuit regal, susu kental manis, ama meses aje. Abis ntu, biskuitnya di ancurin tuh ampe jadi bubuk, nah dicampurin ama susu kental manis yang aye pilih rasa coklat. Nah terakhirnye dibikinin bulet-bulet tuh kaya gundu, abis itu dilumurin dah ama meses tadi. Kalo udah jadi semua kite masukin kulkas dulu ye beberapa menit aje, nah abis itu baru dah bisa dimakan. 

Topic: food & beverages
al -akbar merupakan alqur’an terbesar didunia yang berada di  negara republik Indonesia, tepatnya berada di kota Palembang. Sumatera Selatan.  Al-qur’an al-akbar sebuah karya anak indonesia, yang dalam proses pembuatannya dibantu oleh ulama’ dan para kaligrafi di sumatra selatan. Tidak hanya menorehkan sejarah indonesia namun juga sejarah dunia. Dalam pembuatan Alqur’an ini butuh  kurun waktu 5 tahun, mulai dari tahun 2003 hingga 2008 dengan menghabiskan 315 lembar kayu lembar kayu trembesi dan menghabiskan biaya  kurang lebih  dari Rp. 2 miliar. Pembuatan alqur’an yang terbuat dari kayu ini di prakarsai oleh Sofwatillah Mohzaib. Alqur’an al-akbar memiliki tebal mencapai 9 meter dengan ukuran 117 x 140 x 2,5 sentimeter, serta sampul depan yang dihiasi ukiran indah khas Palembang yang menambah Al-Qur’an ini begitu menakjubkan. 

Topic: religion
Di rumah aye mesin cuci ntu baru ade pas aye zaman sekolah dasar kayanye. Tadinye enyak aye maunye nyuci pake tangan soalnye katanye kaga bersih. Tapi akhirnye lama-lama kesianan capek bener, akhirnye dipaksa buat pake mesin cuci dah tuh. Akhirnye enyak aye mau dah tuh pake mesin cuci. Teknologi ntu tentu akan sangat bermanfaat untuk menunjang aktivitas masyarakat modern. Di era modern saat ini, dimane semuanye ntu dituntut serba cepat, kehadiran teknologi Washer & Dryer dalam mencuci mampu menjawab kebutuhan masyarakat modern akan proses pencucian serta pengeringan pakaian yang cepat dan efisien. Jenis-jenis sistem pengeringan yang tersedia pada mesin cuci ya ntu Smart Drying, di mane mesin cuci secara otomatis akan mengukur berat pakaian dan kelembapan (sensor otomatis). Lalu Timing Drying, dimane mesin cuci bakal bekerja pada waktu yang telah dipilih. Selanjutnye sistem Refresh Dry, fungsi ntu hanya berlaku untuk pakaian kering. Mesin cuci akan secara otomatis menyegarkan, dan menghilangkan baunye, jadi sebenernye selain memudahkan tapi juga cucian jadi bersih, dan wangi.

Topic: technology
Sekarang kan dari sepeda, motor, ama mobil udeh pada listrik tuh. Ya knapa kite kaga maksimalin aja ye penggunaannye,  soalnye kan dengan begitu jiye juga bisa ngurangin polusi udara kalo pun jumlahnye kaga banyak. Kite pan tau kalo dunia nih udeh mulai tua, udeh pada rusak ama polusi udaranyr, jadi lebih baik kite kurangin tuh gunain kendaraan bermotor. Aye sih berharap mudah-mudahan berjalan dengan bae dah, trus banyak orang nyang beralih ama barang-barang dari listrik. Lagian kan juga kendaraan dari listrik tuh jauh lebih murah kalo digunain, jadi lumanyan lah bisa lebih hemat di zaman nyang makin lama makin susah.

Topic: technology
Tiap daerah di Indonesia entu, biasanye punya badogan khasnye masing-masing. Nah Jakarta, juga punya badogan khasnye, salah satunye entu kerak telor. Elu udah pernah denger kerak telor kan ye? Nah kerak telor entu ada yang nyebutnye sebagai omeletnye orang Betawi. Dikate begitu karena kerak telor entu dibuatnye juga pake telor. Nah selaen telor, bahan-bahan buat nyiptain badogan khasnye orang Betawi atau Jakarta entu ada beras ketan putih, ebi, bawang goreng, abis entu dikasih bumbu halus (kelapa yang disangrai), cabe merah, jahe, garem, kencur, dan gula pasir. Nah, bikin kerak telor juga kagak sama kayak bikin telor model laennye. Bikin kerak telor entu, telornye dimasukin ke penggorengan kagak pake minyak. Terus pas telornye hampir mateng, baru deh dibikin kerak-kerak telornye. Terus pas telornye udeh agak gosong, entu telor diangkat dan dipakein bumbu. Abis entu kerak telornye siap dibadog deh!

Topic: food & beverages
Elu udeh tau rumah adat Sumatera Utara? Elu tau namanye? Nah namanye entu Bolon. Bolon entu rumah khasnye Suku Batak di Sumatera Utara. Di Sumatera Utara sendiri Bolon entu terdiri dari beberape jenis, misalnye Bolon Simalungun, Bolon Pakpak, Bolon Angkota, Bolon Karo, dan lainnye. Bentuk rumah panggung persegi panjang, rumah Bolon entu biasanye dilengkapi tiang penyangga yang tingginye 1,75 meter. Buat masuk ke entu rumah, penghuni atau tamu kudu naek tangga yang jumlahnye selalu ganjil. Ciri khasnye entu rumah adat adalah bentuknye panggung, yang terdiri dari beberape tiang penyangga bergaris tengah. Dinding rumahnye dihiasin sama ornamen khasnye Simalungun dengan warna merah, putih, dan hitam. Hiasan ornamen ini entu katenye lambang terkait pandangan kosmologis dan filosofi budaya suku Batak. Nah entu die tentang Rumah Bolon.

Topic: culture & heritage
Ape aje barang elektronik yang elu tau? Elu tau toaster kagak? Atau elu lagi mau beli barang elektronik dapur satu entu? Udeh tau ape aje tentang entu barang elektronik dapur? Elu tau kan, kalo sarapan entu sumber energi utama supaye badan lebih kuat buat jalanin aktivitas seharian? Jadi, pastiin elu konsumsi badogan sarapan yang bergizi. Supaye lebih hemat waktu dan gampang, elu bisa pake toaster buat bikin atau nyiapin badogan sarapan, kayak buat bikin roti bakar. Oh iye, jangan lupa juga buat nyalain timer supaye roti kagak gosong, khususnye pas elu manggang sambil lakuin aktivitas laen. Nah menarik dan mempermudah bener kan?

Topic: technology
Pada saat piala dunia berlangsung tahun 2022, kebetulan keadaan pandemi udeh cukup membaik. Akhirnye bejibun orang pade usaha mau nonton pertandingan, sebarek orang cewe cowo mau tua ampe yang muda pade nobar dah tuh. Piala Dunia FIFA 2022 ntu merupakan putaran final ke-22 dari Piala Dunia FIFA, turnamen sepak bola internasional yang diadainnye ntu tiap empat tahunan yang diikuti oleh tim nasional senior pria anggota FIFA. Turnamen ntu edisi kali ini berlangsungnye di Qatar pada 20 November hingga 18 Desember 2022. Untuk pertama kalinye, Qatar menyelenggarakan turnamen ini dan menjadi Piala Dunia FIFA pertama yang pernah diadakan di Jazirah Arab, dan di negara mayoritas berpenduduk Muslim. Piala Dunia FIFA 2022 ntu juga bakal menjadi Piala Dunia FIFA kedua yang diadakan sepenuhnye di Asia setelah Piala Dunia FIFA 2002 di Korea Selatan dan Jepang. Selain ntu, turnamen ntu bakal menjadi yang terakhir yang melibatkan 32 tim, pada periode selanjutnye (yaitu pada Piala Dunia FIFA 2026 di Amerika Utara) putaran final akan melibatkan 48 tim.Turnamen edisi kali ini juga akan menandai Piala Dunia FIFA pertama yang tidak akan diadakan pada bulan Mei, Juni, atau Juli; Piala Dunia FIFA kali ini akan dijadwalkan pada akhir November hingga pertengahan Desember.[3] Piala Dunia FIFA kali ini akan dimainkan dalam jangka waktu sekitar 29 hari, dengan pertandingan final diadakan pada 18 Desember 2022, yang juga bertepatan dengan Hari Nasional Qatar.[4] Prancis merupakan juara bertahan Piala Dunia FIFA setelah memenangkan edisi 2018.

Topic: technology
Tenis olahraga yang percis kayak bulu tangkis, tapi alat yang dipake agak laen ama bulu tangkis. Tenis pake raket yang lebih berat ama lebih gede dibanding bulu tangkis. Bola yang dipake di tenis juga kusus. Pake bola bulet, padet, waranya ijo. Dari gambaran raket yang berat ama bola yang agak padet, tenis bikin otot di badan makin kuat. Pas maen tenis, badan kita begerak semua, lari, ngayun raket, ama mukul bola bikin badan mangkin lincah. Gerakan-gerakan yang masuk ke aerobik ini juga ngebantu sendi jadi nambah pelumasnya. Aerobik kayak gitu juga ningkatin detak jantung yang otomatis bikin oksigen ama alirah darah ke badan jadi makin ningkat. Gerakan-gerakan tenis ngelatih keseimbangan badan biar kagak gampang oleng. Udah gitu, kalo kita rutin maen tenis, resiko kita kena osteoporosis mangkin kurang.

Topic: sports
Warung Kopi Imah Babaturan adalah sêbuah warung madang di Jalan Kêbon Bibit Nomor 3, Bandung. Mêski namènyè diawalin amè sêbutan warung kupi, di Imah Babaturan nyêdièin jugè masakan rumèhan dêngan rêsèp kêluargè. Tongsèng kambing adalah mênu andêlan di mari. Adè jugè mênu règulèr laènnyè kayak tongsèng ayam kampung, nasi cumi cabè ijo, osèng sampi asêp, osèng sampi pêdês, dan masing banyak lagi. Mênu mingguan jugè adè, yakni êmih gorèng sampi asêp êmpal gêntong, nasi lidèh cabè ijo, amè osèng lidèh. Warung nyang buka saban ari jêm 07.00—22.00 WIB êni nyêdièin kêrupuk gratis jugè. Warungnyè sêdêrhanè, tapi adè ruangan bêr-AC amè non-AC. Ayè dèwèk lêbih dêmên duduk di ruangan non-AC karna bisè sêkalian nikmatin adêmnyè Bandung.

Topic: food & beverages
Perencana keuangan, Annisa Steviani, mengatakan danè darurat penting buat sigrah disisihkan mengingat bisè ajè kondisi kagak terduga amè mendesak bisè terjadi sewaktu-waktu. Tanpa danè darurat, biasanya seseorang ngêjadi mangkin sulit buat ngêlakuin pengelolaan keuangan. Salèh atu carè nyang paling cepat buat menyimpan danè darurat adalah dêngan mengalokasikan pendapatan di luar upah pokok nyang tibang didapatkan dalêm kurun waktu tertentu, misalnya dari Tunjangan Ari Raya (THR). Tapi diè mencatat bahwa kagak banyak orang nyang bisè ngêlakuin carè êni. Walau dilakuin sêcarè bertahap, diè mengingatkan biar pengumpulan danè darurat jangan ampè berhenti di tengah jalan atau malah mengalami kemunduran. Diè juga mengingatkan biar jangan ampè mengutang atau menggunakan pos keuangan laènnyè buat menutupi kebutuhan danè darurat.

Topic: slice of life
Musim liburan udeh mulai hadir, tentunye orang tua dan anak-anak yang pade udeh lelah dan mumet sama pelajaran pengen banget ngerasain yang namanye liburan santai santai, ntah itu perginye jalan jalan yang di dalem kota aje atau keluar kota atau bahkan yang duitnye seabrek abrek ya liburannye ke luar negeri. Sebenernye buat yang tinggalnye di Jakarta udeh enak cukup banyak tempat liburan yang seru dari yang murah ampe yang mahal juga ada. Waktu liburan sekolah tiba, aye bersama temen dan sodara aye liburan berkunjung ke kota tua, disono asik aje ngeliat museum museum udeh gitu bisa foto foto cakep, selain nambah wawasan ilmu pengetahuan, kite juga seru poto poto. Untuk jalan jalan kesono juga kaga terlalu mahal, ntu waktu kesono perginye naik angkot dari depan gang rumah sampe halte busway, udeh naik busway sampe di halte kota tua tinggal jalan kaki dah keliling kelilingin museum. Pas perut udeh keroncongan, kaga pake bingung disono banyak tukang ganyeman, tapi kite lagi pengennya cari kafe yang cakep cakep biar sekalian bisa foto foto, akhirnye kite datengin hampir semua kafe buat cobain ganyemannye sambil foto foto deh, sunggu liburan yang cukup seru juga maen seharian di kota tua.

Topic: leisures
Kalo mau milih laptop, kite mesti harus tau fungsi dan keguanannye apa. Pan setiap spesifikasi laptop tuh punya keunggulan masing-masing. Kaya kebutuhan orang kan beda-beda, ada nyang emang buat game, ada juga buat ngedit-ngedit. Kalo aye kan emang butuh buat ngetik jadi spesifikasi apa aje tuh masuk. Trus juga aye mikirnya kan nyang penting bisa kepake. Mau malah atau murah juga kaga ada urusannye kalo kite kaga tau tuh ape nyang mau kite cari. Jadi kalo mau mutusin ape-ape suka ribet, jadi aye sih nyari dulu kalo mau beli laptop sekarang biar kaga nyesel juga. Nah, karna itu kite juga harus cermat jangan ampe milih laptop nyang kaga berguna.

Topic: technology
Tak kenal maka tak sayang. Demikian juga dengan makanan tradisional. Menjamurnya makanan mancanegara di Ibu Kota, membuat makanan tradisional seolah kini mulai ditinggalkan. Pasalnya, berbagai makanan mancanegara mudah ditemukan. Bahkan, banyak yang beranggapan bahwa masakan mancanegara itu jauh lebih enak. Padahal, secara tidak sadar hal ini justru akan ‘menjajah’ si kecil dengan taste makanan luar. Untuk itu, demi melestarikan aneka masakan tradisional, sudah seharusnya anak-anak dikenalkan sejak dini terhadap makanan tradisional. Salah satu caranya adalah dengan menyuguhkan minimal masakan rumah agar anak-anak terbiasa. engan minimal menyajikan masakan rumahan anak-anak akan terbiasa dengan makanan tersebut. "Ini peran kita juga sebagai seorang ibu. lantaran kalau bukan kita siapa lagi,"

Topic: culture & heritage
Dari dulu emang aye pengen banget usaha laundry kiloan. Tapi, budgetnya masih kurang karna ya pan tau beli alat-alat laundry tuh pada mahal-malah banget. Tapi ya kite akhirnye nabung tuh dengan beli mesin cuci. Awalnye aye kaga tau model nyang bagus buat laundry tuh nyang mana. Aye beli aja mesin cuci nyang sama ama kite kalo dipake tiap hari. Tapi, teryata kaga awet karna terlalu berat kali ya bebannye. Belom ada 5 taun udah erorr. Akhirnye mao kaga mau beli nyang khusus nuat laundry nyang tau-tau udah bersih. Emang kalo kote bandingin harganye  jauh beda ya, cuma emamg bener sih nyuci jadi lebih cepet.

Topic: technology
Kagaa cuma bikin bikin ketupat, kalo udeh ngumpul rame-rame tuh segala macem rupa dibikin. Ampe kue nanti buat suguhan lebaran juga dibikin. Kalo bikin kuenya bareng-bareng tuh kaga kerasa cape, trus juga enak bisa nanya kalo kue nyang kite mau bikin kaga bisa. Pokoknya menjelang lebaran tuh aye girang banget dah, banyak keluarga ngumpul jadi kaga sepi. Di rumah pan biasanye aye bertiga ama anak ama laki, nah kalo mao lebaran tuh aye kaga bikin kue sendiri di rumah tapi rame-rame ama ncing aye. Aye mah bisanye ngaduk-ngaduk doang, dari pada beli difikir-fikir lebih hemat bikin karna lebih murah trus kualitasnye juga enak.

Topic: religion
Siape sih yang kagak tau restoran cepet saji McD alias McDonald’s? Pasti elu tau kan? Entu restoran cepet saji beken bener, udeh ade di mane-mane, makanan dan minumannye enak, harganye bervariasi, suka ade promo menarik, servisnye enak, dan fasilitasnye pun komplit! Entu tempat memang bener-bener jadi restoran cepet saji terpilih bener deh. Apelagi di Indonesia yang negaranye mayoritas diisi sama orang-orang muslim, entu restoran cepet saji juga udeh halal. Entu restoran cepet saji jadi makin beken karena selaen yang aye sebutin di atas, mereka dikenal juga sebagai restoran cepet saji yang halal, aman, dan tentunye terpercaya! Bener-bener top markotop ye McD! Jadi kalo elu bingung mau ngebadog ape, mau ngongko di mane, mau tugas turu-turu bareng temen di mane, atau sekedar mau mejeng di mane, McD bisa jadi pilihannye nih!

Topic: food & beverages
Tenun entu katenye termasuk tipe alat musik unik yang ade di Sumatera Selatan. Entu alat musik tradisional katenye pas jaman dulu sering bener dipake ketika cewek-cewek yang lagi ngelakuin tenunan kain. Nah make dari entu, entu alat musik dikasih nama yang asalnye dari aktivitas tenun. Buat bikin entu alat musik tradisional diperluin beberape bahan, misalnye entu kayu yang bentuknye persegi panjang. Cara buat maenin enih alat musik tradisional tenun entu katenye lumayan gampang, ya entu dipukul. Tenun kagak satu-satunye alat musik tradisional dari entu wilayah. Alat musik tadisional laennye dari Sumatera Selatan entu ade burdah, gambus, genggong, kulintang, kenong basemah, tebangan, dan ade laennye.

Topic: culture & heritage
Kalo rumah udah jadi nih niatnye mao aye pakenkompor dari listrik. Soalnye tuh aye paling males ganti-ganti tabung gas kalo lagi asik masak, udeh gitu masangnye kadang kaga langsung bisa, udeh kesel dah ngadepinnye. Jadi sekarang aye udeh mau ape-ape nyang praktis dah kaga perlu ribet mikirin ganti tabung gas. Repot mikirnye kalo lagi kaga ada orang di rumah, jadi kalo ada nyang mudah knapa ga kite manfaatin. Udeh gitu kalo pake kompor listrik tuh kite kaga perlu lagi mikirin gas bocor, trus takut meledug lah jadi lebih aman dikit lah walaupun musibah mah ga di mana juga ada ye.

Topic: technology
Sêiring bêrtambèhnyè umur, êlu bakal mangkin dirèpotin amè bêrbagè rutinitas nyang ngêjè susèh buat kêtêmu orang-orang têrdêkêt. Jalan-jalan barêng têmên bise jadi saranè buat lêbih ngakrabin diri. Kalo êlu pèngèn tau karaktêr atau sipat têmên êlu nyang sêsungguhnyè, cobè dah pêgi jalan-jalan barêng. Kalo êlu amè têmên êlu udèh mutusin buat pêgi jalan-jalan barêng, puguh êlu padè bakal bêlajar têntang kêrjè samè. Jalan-jalan bisè ngêjè êlu lêbih ngênalin karaktêr atau sipat têmên êlu. Pêrjalanan nyang jauh kadang bisè ngêjè sêsêorang nunjukkin karaktêr atau sipat sêsungguhnyè. Mêski banyak nyang nganggêp kalo jalan-jalan mah tibang buang-buang duit, nyatènyè jalan-jalan jugè amat bêrmanpaat buat kêsèhatan hubungan êlu amè têmên êlu. 

Topic: leisures
Kurangnye percaya diri aye bikin aye tuh sebenrnya kaga bae. Soalnye kalo kite kaga percaya ama diri sendiri ya gimana mau nunjukin kalo kite tuh mampu dan bisa. Kaga perlu takut buat nyoba, karna kite tugasnye cuma buat berusaha. Gimana kite bisa tau kemampuan kite kalo kite kaga coba buat ngasah tuh kemampuan. Dengam kite ikut pertandingan tuh kite makin belajar ama kekurangan nyang kite punya. Kaga perlu takut buat kalah, karna semua orang pasti ngerasain kok kalah. Yang harusnye ditakutin ntu tuh kite takut buat nyoba. Kalo udeh nyoba kan kite kaga penasaran tuh ama hasilnya. Kalo kite nyoba pan kite punya kesempatan tuh buat menang.

Topic: sports
Awal belajar Al-Qur'an aye tuh masih suka bacanye salah-salah, kalo lagi yasinan bareng di rumah juga masih suka baca huruf latinnye. Mau baca ape-ape juga pake huruf latin. Karena belom bisa cepet tuh bacanye masih terbata-bata. Lama kelamaan aye malu pan, temen-temen udeh pade jago bacanye. Awal belajar tuh emang karna malu knapa blom bisa baca Al-Qur'an, tapi makin gede pan makin paham agama. Teryate buat orang muslim tuh baca Al-Quran emang sebegitu pentingnye. Nanti kalo sodara ato orang tua kaga ada ape lagi pan amal nyang mao kite kasih kalo kite kaga bisa ngaji ama sholat. Mudah-mudahan makin lama makin bae dah belajarnye aye.

Topic: religion
Waktu aye pergi ke rumah abah pekan kemaren, aye disuguhin makanan kue yang rasanya manis tapi rasa gula jawa. Awalnya aye ga tau apa kue apa itu namanya, rasanya kaye tepung beras dicampur santan dan gula merah. Makan kue ini mah paling enak dipaduin ame yang namanye kelapa parut, rasanya makin gurih. Karna aye penasaran, akhirnya aye nanya sama enyak kue apa yang kemaren disuguhin pas dirumah abah, kata nyak namanye apem gula merah. Pada mulanya, aye mikir tuh kue khas betawi eh teryata nyak bilang bukan. Kue apem teryata berasal dari daerah Kerala dan Tamil Nadu di India Selatan. Meski begitu, aye tetep demen tuh ama yang namanye kue apem, karna bukti bahwa budaya Betawi terbentuk dari alkulturasi beragam budaya.

Topic: food & beverages
Game dengan konsep battle royale yang paling bejibun dimainkannye adalah PUBG Mobile. Selain masuk dalam 10 besar game yang paling banyak diunduh di Indonesia, PUBG Mobile juga menjadi game terpopuler di dunia saat ini dengan total unduhan lebih dari 500 juta. Jelas betapa menariknye ntu game multiplayer besutan Tencent ini. Mode multiplayer yang ditawarkan oleh PUBG Mobile memungkinkan pemain untuk memutuskan dengan siapa mereka ingin bekerja sama. Selain ntu, peraturan multiplayer dalam game ini cukup adil karena mereka akan bertemu sesuai dengan peringkat mereka. Bejibun orang ikut mengadakan turnamen bergengsi PUBG Mobile dengan hadiah puluhan bahkan ratusan juta, membuat banyak orang menganggap permainan ini lebih serius. Jika kalian merasa kesulitan untuk memenangkan turnamen,  kalian juga dapat menghasilkan uang dengan menguploadnya ke YouTube atau platform streaming seperti Twitch.

Topic: technology
Hal nyang paling penting tuh dalem ngejalanin wirausaha tuh pembukuan. Tulis pemasukan ama pengeluaran sekecil apa pun. Karna kalo kaga kaya gitu pengeluaran ama pemasukan usaha kite tuh kaga terkontrol. Pembukuan juga nanti bisa liat modal kite sehari-hari tuh berapa duit jadi dari situ dah baru ketauan untung nyang kote dapet sehari-hari. Jangan pernah telat buat nyatet keuntungan walaupun dikit karna kalo kaga bisa berantakan tuh pembukuan nyang kite buat. Kalo pembukuan udeh rapi pasti usaha kite berjalan dengan bener. Pokoknya segede apa pun usaha kalo pengeluaran ama pemasukan kaga ketauan pasti bisa bangkrut karna kaga sengaja kite pake tuh duit modal.

Topic: business
Walaupun keuntungan usaha tuh kaga langsung banyak, tapi kite kudu sabar trus tetep jalanin usaha dengan telaten. Soalnye pan nyang namanye usaha itu ada turun naeknya. Kite sebagai nyang punya harus punya teknik jualan nyang beda dari nyang laen. Jadi, kalo kite punya usaha tuh jangan cuma ngandelin nyang ada bae, jangan mao sama ama orang. Walaupun jualannye sama, kalo ada ciri khasnye kite bisa unggul tuh. Jadi jangan mau kalah saing, namanye jualan kan ada ciri-ciri sendiri ya, trus juga tiap orang punya rejeki masing-masing. Tapi, kaga ada salahnye buat kite kalo mau riset buat ngembangin usaha nyang kite punya.

Topic: business
Elly yang lahir di Kabupaten Agam, Sumatera Barat pada 27 September 1944 itu dikabarkan meninggal dunia hari ini, Rabu (25/8/2021).Mengusung genre musik pop Minang, Elly Kasim yang mulai menyanyi tahun 1960 itu telah merilis setidaknya 100 album solo. Lagu pertama yang dinyanyikannya saat itu berjudul "Mayang Taurai". Semasa hidup, Elly juga pernah menyumbangkan suaranya di serial musikal Nurbaya untuk lagu berjudul "Kasiah Tak Sampai". Di tahun 2017, pelantun "Ayam Den Lapeh" ini juga pernah menggelar konser tunggal untuk merayakan 57 tahun kariernya di industri musik Tanah Air. Konser bertajuk Menjulang Bintang 57 yang digelar di Taman Ismail Marzuki, Jakarta Pusat itu juga menghadirkan penyanyi ternama lainnya seperti Judika, Be3, Titiek Puspa. 

Topic: culture & heritage
Pade saat aye sekolah dan bahkan udeh lulus sekarang, aye sering bener denger hal "Indonesia entu punya kekayaan budaya". Nah elu pade pastinye setuju kan, kalo Indonesia entu punya kekayaan budaya? Katenye, salah satunye entu merupakan ragam tarian daerah yang masing-maaing ade ciri khasnye. Katenye, tiap daerah di Indonesia entu pasti ade tarian daerah yang ngedeskripsiin budaya daerahnye mereka masing-masing. Ade istilah yang jelasin kalo bangsa yang luar biasa entu bisa diliat dari budaya yang mereka punya. Katenye pun nilai-nilai budaya yang ade pade tarian daerah emtu bakalan cerminin betape berbudayanye bangsa kite. Katenye, jadi bagian dari enih bangsa, kite kudu bangga dan berpartisipasi juga buat jaga dan lestariin budaya yang ade.

Topic: culture & heritage
Tempat laen Bali ade pulau nyang bener-bener nenanggaan ame Bali, ntu ade lombok. lombok salah satunye kota tujuan wisata juge setelahnye bali. cuman kaga tau kenape kalo liburan ke lombok tuh bakal keliatan mahal. soalnye belom banyak penerbangam pesawat kesono, sekalinye ada harganya sekali jalan bise sampe 2 juta seorang. kalo nyang ga bener-bener punya kantong tebel rasanye agak berat buat liburan ke Pulau Lombok. makanye ane ngimbau ke pengusaha atawa orang nyang punya banyak duit buat bangun wisata di pulau lombok, biar kedepannye banyak orang nyang bsa datengin lombok, kaga cuman buat orang kaya doang nyang bisa dateng liburan kesono

Topic: leisures
Emang ye, jodoh kaga ada nyang tau. Kalo kite bilang benci itu jangan sembarangan dan nanti jadi cinta. Tuh laki nyang udeh ninggalin aye ama mantannye bisa balik lagi deket coba, kaga tau gimana kejadiannye masih blom bisa aye cerna. Tapi emang udeh jodoh semua udeh diatur ama Allah, emang si sebelon kenal deket tuh kite pernah satu SMP cuma kaga saling kenal. Aye tuh kenal karna die kakak kelas trus kalo ke mesjid buat sholat jamaah tuh paling belakangan mulu. Ngeliatnye tuh sebel karna sok ganteng tapi lucu, nah pas aye masuk SMA ada kesempatan deket. Eh malah balik lagi benci karna die balikan ama mantannye.

Topic: slice of life
Untuk menjaga tubuh tetap ideal, dan menjaga kebugaran tubuh agar tetep sehat. Maka dari ntu die kite kudu ngegares ganyeman yang sehat kaya buah, sayuran, dan ganyeman yang sehat lainnye, dan juga olahraga pastinye. Sisihkanlah waktu dalam sehari untuk berolahraga. Dengan melakukannye ntu gerakkan olahraga walaupun hanya sebentar bisa membuat tubuh kite menjadi lebih sehat dan menguatkan sistem imun, serta badan jadi seger. Selain itu dengan berolahraga juga bisa membuat pikiran kite menjadi lebih rileks oleh hormon yang dikeluarkan tubuh. Lakukanlah gerakan ringan seperti yoga ataupun streching. Biasanye aye selain jalan santai, aye mempunyai sepeda statis ataupun treadmill  jadi memudahkan olahraga aye buat sehari hari. Hindari melakukan olahraga yang terlalu berat seperti mengangkat beban yang terlalu berat agar terhindar dari cedera selama berolahraga.

Topic: leisures
Buat êlu nyang pèngèn buru-buru ngêbuang barang bêkas, mulè karang ubah barang bêkas ntu ngêjadi barang nyang lêbih bêrgunè. Salèh atu carènyè adalah up-cycling atau daur naèk. Daur naèk êni mêrupakan carè buat ngubah barang bêkas jadi barang bêrgunè tanpè liwat prosès pêngolèhan bahan. Modal utamènyè adalah krèatipitas. Kualitas barang bêkas ntu bisè diubah supayè punyè pontên tambèh, baèk sêcarè pungsi atau lingkungan. Tujuan utamènyè adalah buat nyêgah pêmborosan bahan dêngan manpaatin bahan nyang udèh adè. Misalnyè, kardus-kardus bêkas bêlanjèan êlu bisè diubah jadi kotak mèkap, bisè jugè manpaatin botol bêkas minuman sêbagè pot tanêman, amè masing banyak carè laènnyè. Kêgiatan êni bisè êlu lakuin wayah pêrè akhir pêkan supayè akhir pêkanlu jadi lêbih produktip.

Topic: leisures
Pêrbuatan baèk adalah pêrbuatan nyang kagak dilandasin napsu kêsêrakahan amè kêbêncian, tapi dilandasin atas kasih sayang. Kalo tindakan pisik udèh dilatih, ucapan udèh dijaga, mangkè pêrbuatan baèk sêlanjutnyè nyang kudu dilakuin adalah liwat pikiran. Tindakan dalêm bêntuk pikiran adalah tindakan nyang paling susèh diawasin amè susèh disadarin karna kagak adè nyang ngêliat, kagak adè nyang ngêdêngêr, bahkan diri dèwèk sêring kagak nyadarin apè nyang dilakuin olèh pikiran. Supayè pikiran bisè ngêlakuin hal nyang baèk, mangkè pikiran kudu dilatih. Buat ngêlatih pikiran bisè dilakuin dêngan bêrmèditasi. Dalêm mèditasi pikiran dilatih buat nyadarin apè nyang têrjadi wayah êni sêhinggè pikiran kagak pêgi kê wayah dêpan atau kê wayah lalu.

Topic: religion
Aye punya sodara yang lagi berusaha untuk mendapatkan tubuh ideal. Padahal udeh cantik mukanye, badannye juga kaga yang gendut atau berlebihan lemak. Namun selama ini orang udeh pade salah pemikiran. Sebenernye kite ntu ngejaga badan kite dengan olahraga, bukan hanya buat badan kite jadi langsing atau cakep aje, tapi buat menjaga kesehatan. Agar ganyeman yang udeh masuk ke tubuh kite bisa terproses dengan baik, dan benar. Sehingga dengan adanye gerakkan metabolisme jadinye bagus. Sodara aye ntu kaga ngelakuin olahraga yang berat atau pergi ke tempat fitnes. Die hanya melakukan jalan santai setiap pagi dan sore hari kurang lebih 10,000 langkah. Usaha tidak mengkhianati hasil, dan dia berhasil untuk mendapatkan tubuh idealnye die.

Topic: sports
Tiap harinye aye bangun jam 5 pagi buat ngelaksanain salah satu ajaran agama yang paling aye inget dan pastinye wajib dilakuin, ya entu salat wajib 5 waktu. Jam 5 pagi entu biasanye aye bangun langsung ke toilet buat wudhu abis entu salat Subuh. Nah biasanye sih aye tidur lagi abis Subuh. Entar bangun lagi jam 8-an buat siap-siap ngelaksanain kegiatan laennye, kalo pas kuliah ya kuliah, kalo pas skripsi ya ngerjain skripsi. Nah entar pas jam 12 siang, biasanye aye istirahat sebentar sambil nunggu azan buat salat Zuhur. Abis solat Zuhur, aye makan, terus lanjutin aktivitas harian aye laennye. Nah pas udeh sore, aye bakalan ngelaksanain salat Ashar. Pun malem aye masih ade dua jadwal buat laksanain ajaran agama yang paling aye inget dan wajib dilakuin, ya entu salat Maghrib abis entu salat Isya. Jadinye salah satu ajaran agama yang paling aye inget dan pastinye wajib dilakuin entu salat 5 waktu.

Topic: religion
Nyêlêm umumnyè dijadiin saranè rèkrèasi sêkaligus olahragè nyang nyèhatin awak. Mêski têrkêsan olahragè nyang nyênêngin, nyêlêm kagak bisè dianggêp sêsêpèlè ntu. Bukan tibang kêsiapan pêrlêngkêpan ajè nyang kudu dipêrèksa sêbêlon ngêlakuin pênyêlêman, kêsiapan awak gè kudu têtêp dijadiin prioritas. Duniè bawèh laut Gorontalo mungkin masing kalèh pamor dari Bunakèn atau Dêrawan. Nah, têrnyatè daèrah pêmêkaran dari Propinsi Sulawèsi Utara êni punyè sorga bawèh laut bagi pênggêmar wisatè bahari, khususnyè pênyêlêm. Kêdalêmannyè bêmacêm-macêm. Adè nyang 30 mètêr, bahkan nyang têrdalêm ampè ratusan mètêr. Sêbagè arèa nyang masup kê dalêm Sêgitga Têrumbu Karang, di mari ngêhadirin sêjumlèh titik pênyêlêman biota laut nyang boto-boto. Kêcatêt sêkurangnyè adè 500 jênis têrumbu karang dêngan bêntuk bêragêm. Êni mah namènyè sorga duniè buat pênyêlêm. Nyok, cobèin nyêlêm di mari!

Topic: sports
Lagu daerah entu punya ciri dan karakternye masing-masing. Bahasa dan gaya yang dipake sesuai sama bahasa dan gaya entu daerah. Lagu daerah entu biasanye ngerujuk ke lagu yang punya irama khusus suatu daerah. Nah selaen entu, elu tau kagak, lagu lagu daerah entu punya fungsi atau manfaatnye? Nah katenye, lagu daerah Indonesia entu punya manfaat yang banyak bener, misalnye; sebagai identitas negara, jadi lagu pengiring buat tarian dan pertunjukan, jadi lagu pengiring buat upacara adat atau traidisi, jadi media buat berkomunikasi, jadi media buat bermaen, buat media ekspresi, buat media hiburan, sebagai alat mata pencaharian atau eknonomi, buat ningkatin rasa cinta kebudayaan, dan laennye.

Topic: culture & heritage
Elu tau makroni telor kan ye? Nah makaroni telor alias maklor entu udeh jadi cemilan yang beken dikenal banyak orang. Elu udeh pernaha nyobain belom? Kalo belom, elu kudu cobain! Soalnye entu cemilan beken bener saking enaknye! Makaroni telor yang jadi cemilan favorit banyak orang, rasanye bervariasi! Ade rasa barbque atau balado atau jagung atau bahkan dicampur. Rasanye yang gurih dan bervariasi, bikin aye doyan bener sama cemilan entu! Selaen bisa beli, makaroni telor yang jadi cemilan banyak orang entu bisa dibikin sendiri di rumah karena bahannye gampang ditemuin dan cara bikinnye pun gampang. Nah jadi tunggu ape lagi! Gas sono jajan entu cemilan atau beli sekalian bahan-bahannye buat bikin di rumah!

Topic: food & beverages
Entah dari kapan, laptop udeh jadi alat teknologi yang penting bener buat nunjang berbagai kegiatan sehari-hari. Mulai dari para pelajar sekolah, pelajar universitas, pekerja, dan laennye, semuanye pade butuh laptop. Makin lama, laptop makin bener-bener jadi kebutuhan tiap orang. Spesifikasinye laptop dan beragam aplikasi buat laptop pun makin canggih. Apelagi pas pandemi COVID-19, kegiatan mayoritas dijadiin kegiatan online. Sekolah dari rumah, kuliah dari rumah, dan bahkan kerja pun dari rumah. Pas entu kagak ade cara laen selaen ngegunain beragam alat bantu teknologi, termasuk laptop. Laptop jadi alat yang kayaknye kudu dimilikin tiap orang buat mempermudah kegiatan dan kewajiban sehari-hari, misalnye sekolah, kuliah, ngerjain tugas, dan kerja.

Topic: technology
Semenjak ade virus covid 19 bisnis pariwisata rada kendor omsetnya, pasti pengaruh dari aturan nyang dibuat ame pemerintah nyaitu pembatasan kegiatan di luar rumah, jadi bebanding ame omset nyang bakal didapet, contohnye aje hotel dikawasan puncak bogor jawa barat. sejak ade covid kamarnya banyak nyang kosong, nah masalah eni pengaruh ke perawatan hotelnye ntu ndiri, makanye kalo misal ade kesempatan atawa boga rejeki lebih ade baeknye kite jalan ke puncak bogor, biar wisata kite maju lagi, biar ekonomi kite mulai idup lagi semenjak tidur kemarenan gegara covid 19, soalnye kasian juge ame pedagang kecil nyang sepi tamu juge, soalnye pan dipuncak nyang jualan oleh-oleh orang sekitaran juge bukan orang dari jauh

Topic: leisures
Pas aye sadar kalo teryata ikutin kata hati itu lebih menyenangkan trus aye sempet nyesel. Tapi, aye juga kaga tau kan akibatnye dulu, karena kaga ada juga nyang ngarahin aye. Tapi, pas SMA trus nemu jati diri aye kaga mao tuh ngebuang lagi waktu buat hal nyang kaga aye suka. Jadi, ngikutin kata hati itu juga penting, kaga usah mikir takut kaga ada temen, harusnye kite bisa nyari temen baru. Pan kalo punya temen baru kan enak, jadi lebih luas jaringan pertemanan tuh. Aye juga seneng nambah temen baru, trus nambah pengalaman baru. Nah, dari situ tuh aye pas kuliah udeh mulai bisa adaptasi.

Topic: sports
Ngeliat liburan artis-artis pada naek kapal feri tuh bikin aye kepengen banget ampe kebawa mimpi, jangankan buat nyobain naek kapalnye ke negarannye aja aye belon pernah tuh. Suatu saat kali ye Tuhan kasih aye rejeki nyang banyak supaya bisa tuh ngerasain liburan ke luar negeri, bisa boyong keluarga juga et dah rasanye seneng banget dah. Baru banyangin aje udeh girang ya apalagi beneran kesampean, kaga ngapa dah ya cari diberita-berita tuh pan banyak nyang jelasin rasa naek kapalnye tuh gimana nah jadi kite kaga norak-norak amat tuh kalo temen ade nyang cerita. Akhir pekan aye sekarang kaga kemana-mana dah cuma wisata khayalan aja lewat baca berita.

Topic: leisures
Jaman sekarang banyak banget orang buka usaha cuman ikut-ikutan. Gara-gara liat orang dagang itu keliatan rame terus, kita mulai buka juga. Ini kejadian di usaha minuman yang dibuka ama bujang-bujang. Ada dagangan minuman manis dingin, terus keliatan rame banget, bejibun orang tiap hari ngebeli minuman itu. Ngeliat begitu, ada bujang laen yang ikut-ikutan dagang itu juga, gara-gara mikirnya itu peluang. Nah, pas jia nyoba, ternyata kagak lama musim ujan, orang jarang minum yang dingin. Akhirnya, kagak lama buka, jia udah ngalamin rugi aja. Ini bisa jadi pelajaran, kalo mau buka usaha dagangan gitu kita juga kudu liat kondisi juga, kagak asal ikut-ikutan. Biar kita bisa ngindarin rugi sebelomnya.

Topic: business
Pas aye kuliah semester 3, ya entu taon 2019-an, aye sakit kista. Nah sejak aye sakit kista, mulai dari sebelom dioperasi sampe sekarang, aye kudu rajin makan buah dan sayur biar banyak seratnye. Pas entu aye dioperasi hari Sabtu, nah hari Senen-nye pun aye udeh boleh pulang ke rumah. Pas besokannye, ya entu hari selasa, aye bener-bener dijaga makannye sama enyak aye. Pas pagi nih, aye sarapan sedikit nasi, lauk protein, sama semangkok sayur. Sayurnye kalao kagak bayem, capcai, ya sop. Nah pas sekitar jam sepuluh paginye, aye makan satu porsi buah naga. Siangnye kayak pagi, ya entu nasi, lauk protein, dan semangkok sayur. Sorenye, aye makan seporsi buah lagi, kadang naga, melon, dan laennye. Malemnye pun sama, aye makan nasi sedikit, lauk protein, dan semangkok sayur. Pokoknye dalam sehari aye kudu makan 3 porsi sayur dan 2 porsi buah, kadang lebih, biar asupannye aye banyak serat. Sampe sekarang pun begono, walaupun kagak seketat dulu sih jadwalnye hehe.

Topic: food & beverages
Jakat adalah bagian têrtêntu dari hartè nyang wajib dikêluarin amè saban muslim kalo udèh mênuhin sarat nyang ditêtêpin. Jakat bêrasal dari katè 'zaka' nyang bêarti suci, baèk, bêrkah, tumbuh, amè bêkêmbang. Sêbagè salèh atu rukun Islam, jakat dibayar buat dikasihin kêpadè golongan nyang bêrhak nêrimènyè. Sêcarè umum jakat kêbagi jadi duè jênis, yakni jakat pitrèh amè jakat mal. Jakat pitrèh adalah jakat nyang diwajibin atas saban jiwè, baèk lanang atau wadon muslim nyang dilakuin padè bulan Romadon. Kalo jakat mal adalah jakat nyang dibayarin atas sêgalè jênis hartè, nyang sêcarè jat atau pêrolehannyè, kagak bêtentangan amè kêtêntuan agamè. Nyok dah bayar kêwajiban jakat supayè ati antêng amè têntrêm.

Topic: religion
Kalo kite punya hoby foto-foto, jangam cuma dijadiin hoby aja. Hoby itu tuh kalo bisa ngehasilin duit. Jaman sekarang tuh pan udeh banyak tuh jasa-jasa buat tukang foto buat kawinan, buat acara, malah juga buat foto studio udeh banyak. Jadi, bisa juga buat bisnis sampingan. Sekarang juga udeh kaga rugi tuh beli kamera-kamera nyang mahal, soalnye cepet balik modalnye. Jasa-jasa foto kaya gitu kan sekarang harganye udeh mahal, jadi lumanyan banget tuh skill kalo diasah bisa jadi kerjaan nyang ngasilin banyak duit. Kalo begitu kan bisa banyak pendapetan, di tengah gempurin zaman nyang makin susah buat nyari kerjaan hoby foto bisa jadi penghasilan.

Topic: technology
Olahrage di atas aer emang nyenengin ame nyegerin, cuman kebanyakan butuh sertifikasi tetentu biar bole ngelakuin olahrage enih sendirian, soalnye kalo di aer banyak bahayanye, kalo kenape-nape entar malah berabe. Sala atunye olahrage selancar. Enih olahrage spesialis di atas ombak nyang tinggi. Buat alasnye make papan selancar biar bisa manuper ngikutin arah arus ombak, bari dikontrol ame si pelancarnye. Adrenalin bakal diuji bangat gegara keteken ame beban ngarahin sekaligus nyeimbangin papan. Udeh gitu, ombak nyang dinaekin kegolong sebage ombak liar. Makanye, kagak bisa sembarang orang nyang ngelakuin selancar enih. Kudu bisa berenang juge. Nah, cakepnye, pantae-pantae di Indonesia enih bisa dipake ame peselancar, mau entu nyang masi kelas kakap, ato udeh mendunie.

Topic: sports
Siape di sini pencintanye Soto Betawi? Aye kagak heran sih kenape banyak banget pencinta Soto Betawi. Soto Betawi entu selain enak, kuahnye juga khas agak putih dan lumayan kentel. Soto Betawi entu ada yang dibikinnye pas santen kelapa atau susu ye. Soto Betawi biasanye dipakein irisan daging sapi. Selaen entu, ada juga organ dalam sapi laennye. Kuahnye Soto Betawi entu dipakein kaldu dari rebusan daging abis entu dimasak lagi pake daging dan laen-laennye. Selain entu, dipakein juga cengkeh, pala, kayu manis, serai, lengkuas, daun jeruk dan daun salam. Terakhir, pakein santen, kecap manis, garem, bubuk merica, dan gula pasir. Aduk-aduk terus biar merata sampe mateng. Abis mateng, entu soto siap dimakan pake tomat, emping, dan laennye deh!

Topic: food & beverages
Waktu luang entu momen yang berharga dan pastinye kagak bisa diulang lagi. Waktu luang entu ibaratnye kesempatan emas karena kite bisa ngelakuin hal yang menarik dan yang kite mau. Biasanye sih, aktivitas di waktu luang itu, aktivitas yang nyenengin dan nyantai pas kite lakuin. Setelah Senen sampe Jum’at kite padet beraktivitas yang bikin capek (sekolah, kuliah, kerja di kantor, kerja dari rumah, dan ngerjain urusan rumah A sampe Z), waktu luang entu jadi sangat berharga Makanye kalo kite punya waktu luang, kite kudu puas-puasin buat ngelakuin segala aktivitas yang menarik dan kite mau. Eits tapinye inget, kudu yang baek-baek ye!

Topic: leisures
Sêjak 1990, Ratna udèh ngêbêraniin diri buat bêrwirèusahè. Pêrtamè kali usahè nyang diè lakuin adalah dagang tahu. Tapi, karna sêring ngalamin kêgagalan, usahènyè ntu bangkrut. Kagak patèh sêmangêt, Ratna ngêmulè pêruntungan baru dêngan ngêbukè usahè warung sêmbako. Tapi, lagi-lagi usahè warungnyè êni ngalamin kêbangkrutan karna banyak têtanggè wayah ntu nyang ngutang. Udèh gagal duè kali dalêm bêrwirèusahè kagak ngêjè Ratna ngêrasè kapok. Wayah ntu Ratna lantas mutêr otak buat ngêmulè usahè dêngan modal nyang minim. Lalu, dipilihnyè usahè nganyam kèsèt nyang wayah ntu tibang bêmodal Rp1.500 buat ngêbêli kaèn pêrca. Ratna sêbêlonnyè udèh bêlajar nganyam kèsèt dari adèknyè nyang udèh têrlêbih dulu nêkunin bidang êni. Mulè 1999, diè mantêp buat nganyam kèsèt amè têrus bêjalan ampè wayah êni.

Topic: business
Permainan futsal teryate kaga sekedar tendang bola ke gawang, kite juga harus punya nguasain teknik-teknik khusus. Awal mulai lagi maen futsal tuh pas aye sma, kebeneran ade tuh ekstrakulikulernye. Teryata aye kaga langsung tuh disuruh maen dilapangan. Aye disuruh buat latihan fisik dulu, buset deh buat nyang kaga pernah olahraga pasti nyiksa banget tuh. Sehabis ntu nyang aye lakuin tuh lakuin olahraga dasar kaya tendang-tendangan bola biar nanti nendangnya lurus. Diajarin tuh posisi kaki pas mau nendang kaya gimana jadi tendangannya kaga mencong trus kaki kite juga kaga cedera. Latihan ini tuh berguna banget kalo nanti kite maen futsal jadi kaga kagok pas mau tendang bola tapi di depan ada musuh.

Topic: leisures
Putsal mêrupakan sêbuah olahragè nyang mirip amè bola têndang. Bèdanyè, olahragè êni dimaènin di sêbuah ruangan, sêsuè amè namènyè nyang disadur dari bahasè Spanyol, yakni 'futbola' nyang artinyè 'bola têndang' amè 'sala' nyang artinyè 'dalêm ruangan'. Putsal dimaènin dalêm duè babak kayak bola têndang. Bèdanyè, waktu nyang dimaènin tibang 20 mênit saban babaknyè tanpè adè waktu tambèhan. Putsal ngêjadi olahragè rêsmi di Indonèsia sêudèh AFC sêkali pèdêrasi bola têndang Asia ngunjuk Indonèsia sêbagè tuan rumèh Kêjuaraan Futsal Asia atau Piala Asia Futsal. Sêjak ntu, putsal di Indonèsia mangkin bêkêmbang dan punyè kompêtisi rêsmi nyang bêlangsung saban musimnyè, samè kayak bola têndang. Di sêkola-sêkola gè, banyak nyang ngêjadiin putsal sêbagè èkstrakurikulèrnyè.

Topic: sports
Namanya juga mau turnament gede, pasti kan beberapa bulan sebelumnye tuh mesti diadain latihan semaksimal mungkin. Akhirnye pelatih kite tuh juga nerapin begitu, cewe cowo latihannye di samain. Latihan tuh dibikin jadi 2 kali, ada latihan siang ada latihan malem. Trus juga tiap sabtu minggu pas kuliah libur kite tetep latihan buat kuatin fisik kite. Kaga cuma itu, bulan puasa juga sama, kote latihan dari sebelum buka puasa, ya denga. keadaan aus sore-sore. Di pertengahan ade kejadian lagi, 2 pemaen cedera di waktu teralhir deket ama pertandingan. Akhirnya ya mau kaga mau kite andeli pemain nyang ada. Buah dari kesabaran kite tuh gara-gara udeh ngikutin latihan menjelang pertandingan dengan sabar ya kite dapet hikamhnye dengan kite dapet juara baik tim futsal cewe maupun cowo.

Topic: sports
Kalo urusan milih laptop tuh aye juga suka kaga sabar milihnya, karena kaga tau juga cara milihnya begimane. Apalagi kan laptop mah modelnya kan gitu-gitu aja ya, trus bisa lebih praktis buat pake tablet jadi kurang dah promosi tentang laptop. Padahal kan laptop zaman sekarang tuh bagus trus harganya juga lumangan miring. Tapi kayanye orang lebih milih pake ios. Tapi laptop si kaga akan tergantikan si, semua orang sekarang butuh laptop, apalagi sekarang anak-anak sekola juga harus pake laptop. Makin dibutuhin banget kan laptop tuh, jadi kite mesti liat juga kebutuhan kite di mana, jangan karna liat merknya aja tuh nyang mentereng.

Topic: technology
Para pelayannye restoran di hokben selalu rapih, bersih, dan ramah. Mereka ntu semua saban hari selalu dah tuh pake seragamye dengan rapih, wangi, dan bersih. Mereka semuanye ngebersihin ntu tempat makan dengan bersihnye tanpa ade yang kesisa, hal inilah yang ngebikin ngeganyem sambil ngeloneng disono lama-lama nyaman nyaman aje karena emang bersih, rapih, dan wangi. Para pelayan restonye juga selalu sebet nyambut tamu, dan membantu para tamu apabila membutuhkan bantuannye mereka. Karena selali  makanan yang enak, kenyaman tempat juga penting banget dah, dan satu lagi pelayan-pelayan restonye juga harus bagus semua, agar para tamu girang sering sering dateng ke restonye.

Topic: food & beverages
Duè lèptop Zenbook têrbaru udèh diluncurin kê Indonèsia. Tapi, bêbèda amè Zenbook padè umumnyè, lèptop bêrnamè Asus Zenbook 14 OLED dêngan nomor modèl UM3402 amè UX3402 masup kê dalêm sêri ‘Zenbook Classic’ nyang dijual dêngan hargè lêbih murèh. Asus Zenbook 14 OLED dêngan modèl UX3402 punyè duè pilihan warnè boto, yakni ponder blue amè aqua celadon. Pênampang bêlakang layarnyè nampilin logo monogram ‘A’ nyang pêrtamè kali dikênalin di Zenbook èdisi 30th Anniversary. Sêdêngkên pèrsi UM3402, ngusung logo ‘A’ nyang lêbih kêcit amè sêdêrhanè. Sêcarè, lèptop dêngan prosèsor AMD Ryzen 5000 Series êni jugè dijual dêngan bandrol hargè nyang lêbih murèh.

Topic: technology
Olahraga Yoga, Bisa dikatakan, yoga menjadi jenis olahraga yang paling ringan dan sederhana. Akan tetapi, jika kamu rutin melakukannya, yoga juga efektif untuk membakar lemak dan membuat tubuh mengeluarkan keringat. Terlebih lagi, olahraga ini memiliki beberapa gerakan yang bisa membuat kamu merasa lebih rileks dan tenang. artinya, semua kecemasan yang sering datang selama masa pandemi bisa jauh berkurang. Kamu pun bisa beristirahat dengan lebih nyaman. Manfaat lain yang bisa didapat dengan melakukan yoga adalah membantu meningkatkan pernapasan, menjaga metabolisme tubuh, hingga menguatkan vitalitas. Selain itu yoga bisa dibilang olahraga murah, karena sama sekali tidak mengeluarkan biaya dalam melakukannya, cukup meluangkan waktu saja, olahraga ini bisa dilakukan dengan nyaman.

Topic: sports
Elu sadar kagak, kalo laptop entu jadi alat teknologi yang penting bener buat laksanain kegiatan sehari-hari? Mulai dari para pelajar sekolah ataupun mahasiswa universitas, sampe para pekerja pade butuh alat teknologi satu entu buat kegiatan sehari-hari. Nah apelagi pas pandemi COVID-19, bisa dikate mayoritas kegiatan dijadiin kegiatan online atau daring. Jelas aje alat teknologi satu entu jadi hal yang kudu dimilikin. Bahkan entu alat teknologi yang udeh ade dari waktu entu, jadi makin berkembang spesifikasinye dan aplikasinye. Laptop yang makin canggih jadi bisa dianggep sebagai teknologi terkini karena spesifikasinye makin mantep. Mulai dari ngerjain tugas atau proyek, ngedesain, edit segala macem, dan ketemuan secara virtual! Nyok deh nabung buat beli alat teknologi yang canggih satu entu!

Topic: technology
Buah naga punye beberape jenis, ade nyang dagingnye putih, dagingnye merah, merah pisan, ama nyang kulitnye kuning terus dagingnye putih. Emang rada jarang dijual jenis yang terahir eni. Selenicereus megalanthus penampilannye emang lebih beda sih dibandingin ama jenis anggota Genus hylocereus atawa buah naga nyang kulitnya merah. Kulit buahnye kuning kagak ada sisik jadi lebih alus. Biar kata kagak ada sisik, kulit buahnye masih ade tonjolan-tonjolan gitu deh. Rasa buahnye jauh lebih manis daripade buah naga laen. Buah nyang dijulukin yellow pitaya eni kurang kesohor dibanding jenis lainnye. Buah naga berkulit kuning ame daging putih eni punye ukuran paling bontot kalo dibandingin ame jenis laen, cume 80-100 gr. Buah naga jenis eni biasanye ditanem di daerah dingin nyang ketinggiannye lebih dari 800 meter di atas permukaan laut.

Topic: food & beverages
Indonesia terkenal memiliki segudang atlet berprestasi yang terkenal di mancanegara. Mulai dari atlet bulu tangkis hingga panjat tebing, sederet nama atlet Indonesia harum dan mendunia. Torehan prestasi di pentas internasional membawa mereka terkenal. Bahkan salah satu di antaranye tercatat dalam Guinness World Records. Galang Hendra Pratama merupakan pebalap Indonesia yang namanye udeh terkenal secara internasional. Pria kelahiran Bantul, 10 Maret 1999 ini udeh beberapa kali menjadi juara dalam kejuaraan dunia balap motor Supersport 300. Melansir laman Yamaha Racing Indonesia, die tercatat menjadi juara dalam WSPP300 (World Supersport 300) di Sirkuit Brno, Ceko, pada 2018. Die juga pernah naik podium pertama dalam seri 9 WSPP300 tahun 2017 di Spanyol. Hal ntu yang menjadikan namanye sebagai pebalap Indonesia pertama yang berhasil menjuarai balapan motor level dunia. Pebalap yang tergabung dalam tim Ten Kate Yamaha ini pernah terpilih untuk bergabung dengan Akademi VR46 pada 4 Juli 2016. Galang yang kala ntu masih menjadi pebalap di kelas 250 cc masuk ke akademi besutan Valentino Rossi tersebut bersama 4 pebalap lain dari Thailand, Malaysia, Jepang, dan Indonesia.

Topic: sports
Salah satu dari bejibunnye tokoh ke agamaan di Indonesia, karena ntu negara negara boleh di bilang mayoritasnye umat Islam. Rasanye tentu kite perlu bahas Ahmad Dahlan, selaku pendiri organisasi Muhammadiyah yang sampai saat ini masih ada. Beliau menjadi pemuka agama karena sudah mendapatkannye turunan dari keluarganye. Babehnye beliau adalah seorang khatib mesjid besar di Kesultanan Yogyakarta, beliau bernama Abu Bakar, sedangkan enyaknye beliau bernama Siti Aminah seorang anaknye penghulu. Makanye dari kecilnye Kiyai Haji Ahmad Dahlan memiliki lingkungan yang udeh cukup paham agama secara baik. Beliau mendapatkan atau memiliki lingkungan pendidikan pesantren, makanye udeh nyerep dari kecil beliau udeh paham tentang pengetahuannye dengan agama, dan bahasa Arab.

Topic: religion